טובה קוצ'ינסקי

טובה קוצ'ינסקי-רובין (29 בנובמבר 1907 – 11 בינואר 1989) הייתה אשת ציבור ופעילה מרכזית בזרם הציונות הדתית. מקימת הכשרת נשים צעירות דתיות "קיבוץ למטרה" (1933-1934), וממייסדות ארגון הפועלות של הפועל המזרחי (1935). קוצ'ינסקי הייתה מועמדת לכנסת הראשונה (האספה המכוננת) ברשימת הפועלת והאישה הדתית (1949). המשיכה בפעילות ציבורית בתנועה כל חייה.

== קורות חיים ==
297x297 פיקסליםטובה קוצ'ינסקי לבית רובין נולדה ב-29 בנובמבר 1907 בעיירה רמברטוב ליד ורשה בפולין. בת שנייה להוריה שמואל רובין הכהן וטילה לבית סטארושוויצקי. בבית הציוני למדה עברית ממורה פרטי, וכשבגרה נשלחה לגימנסיה יהודית למסחר "לנדאו" בוורשה. בגיל 17 הצטרפה לעסק המשפחתי של אספקת מזון וציוד לבסיס הצבא הפולני בעיירה<ref></ref>. עם פתיחת סניף בנק של הג'וינט<ref></ref> בעיירה, עבדה בו כפקידה, ובכך עזרה ליהודי העיירה בקבלת אשראי לעסקיהם ובתכתובות בירוקרטיות עם השלטונות הפולנים.

=== פעילות ציונית ===
קוצ'ינסקי הצטרפה לשומר הדתי (שהיה אחת מהתנועות הציוניות בעיירה) והדריכה בתנועה. היא נבחרה לייצג את התנועה בוועידה של המזרחי ב-1933 בווילוצ'קה בפולין והייתה מהנשים הבודדות שהשתתפו בוועידה. היא התקוממה נגד מקומן הזניח של הנשים בתנועת המזרחי. החזון של תנועת ברוריה<ref></ref> לפיתוח אישה דתית פעלתנית ויוזמת המודעת ליכולותיה, התאים לאישיותה ולהשקפת עולמה, ועל כן הצטרפה ב-1933 לסניף ברוריה שהוקם בעיירה<ref></ref> או כבר בגיל 14<ref name=":2"></ref>. 

==== קיבוץ למטרה<ref name=":0"></ref> ====
כציונית דתית שאפה להגשים את חלום העליה לארץ ישראל, אולם היה עליה להתגבר על מכשולים רבים. המנדט הבריטי בתקופת הספר הלבן הנפיק מספר מצומצם של סרטיפיקטים שחולקו לפי מפתח מפלגתי. תנועת המזרחי החליטה להעניק את הסרטיפיקטים שברשותה בעיקר לגברים תוך הנחה שהם יתאימו לעבודה החקלאית בארץ, נשים יכלו לעלות לארץ בנישואין פיקטיביים. אביה של קוצ'ינסקי שהיה כהן, התנגד לפתרון זה וראה בו נישואין לכל דבר, שביטולם יהפוך אותה לגרושה האסורה לכהן. היא טענה שכדי להמשיך את הציונות הדתית חייבים גם נשים דתיות שיוכלו לבנות בתים דתיים ציוניים ולכן צריך לתת סרטיפיקטים גם לנשים דתיות. כדי לזכות בסרטיפיקטים לנשים בתנועת המזרחי היא יזמה את הקמת קיבוץ למטרה, קיבוץ תופרות, שישמש כהכשרה עירונית לקראת עליה לארץ. הקיבוץ פעל כהכשרה אך לא הוכר על ידי המשרד הארץ ישראלי שהכיר אך ורק בהכשרות חקלאיות. כדי להשיג הכרה היא יזמה מסיבת עיתונאים שהשתתפו בה עיתונאים ציוניים מהעיתונים היהודיים המובילים בוורשה: "היינט" ו"דער מאמענט". האירוע פורסם בעיתונות. 
289x289 פיקסלים

=== פעילות חברתית בארץ ישראל ===
קוצ'ינסקי עלתה לארץ ישראל במרץ 1934 עם בנות קיבוץ למטרה על סיפון האוניה "פולוניה" שיצאה מנמל קונסטנצה ברומניה. הקיבוץ המשיך להתקיים בתל אביב כקואופרטיב תופרות<ref name=":0" />. מכיוון שהקיבוץ הוכיח לשלטונות המנדט שהוא מקיים את עצמו כלכלית<ref>דבר, 5 ביולי 1934 "הפועל המזרחי בתל אביב אישר בממשלה קואופרטיב תופרות" </ref>, בנות הקיבוץ הורשו להביא את בני משפחותיהן ארצה ובכך הצילו רבים לפני השואה.

בינואר 1935 הקימה יחד עם טובה סנהדראי ומרים אליאש וחברות נוספות את ארגון הפועלות של הפועל המזרחי<ref></ref>. הארגון דאג לכשרות, לעלית נשים וקליטתן, לתעסוקת נשים וחינוך דתי מהגיל הרך ועד בגרות ופיתוח רווחה ופנימיות דתיות לילדים. במסגרת זו הקימה ב-1941 את הגן הדתי הראשון של ארגון הפועלות של הפועל המזרחי/נשות תורה ועבודה בכפר סבא.

לקראת הבחירות לאספה המכוננת ב-1949 התאחדו כל המפלגות הדתיות לחזית דתית מאוחדת, ובשל דרישת נציגי אגודת ישראל נקבע שרשימתם לא תכלול נשים. לאור זאת כמה ממנהיגות הפועל המזרחי התמרדו והקימו מפלגת נשים דתית. טובה הייתה מועמדת<ref></ref> ברשימת הפועלת והאישה הדתית אך הרשימה קיבלה 0.7 אחוזים מהקולות שכמעט הספיקו למושב. מהלך זה משפיע עד היום על ההתארגנות הפוליטית של הציונות הדתית, שלא הולכת לבחירות ברשימה אחת עם החרדים ומשלבת נשים כמועמדות לכנסת<ref></ref>.

ב-1959 התאחדו ארגון הפועלות של הפועל המזרחי עם ארגון אומן בשם "תנועת האישה הדתית לאומית" ששינתה את שמה ב-1977 ל"אמונה". ב-1986 קיבלה טובה קוצ'ינסקי את התואר יקירת אמונה למייסדות התנועה.

טובה קוצ'ינסקי נפטרה ב-ו' בשבט תשמ"ט, 11 בינואר 1989 ונקברה בבית העלמין נורדאו בכפר סבא.

== הוקרה והנצחה ==
* יקירת אמונה.
* תערוכת קבע "נשים מאירות" בבית העדות בניר גלים<ref></ref>.
* מועדון "רוח טובה" במכללת אמונה בירושלים נקרא על שמה.
* תערוכה במוזאון פראגה בורשה "נשות הגדה המזרחית" המציג 9 נשים מעוררות השראה<ref></ref>.

== קישורים חיצוניים ==
* [https://youtu.be/Jg3zfNEqKLA?si=IclJG4WwCamtkAcH קישור לסרט "והגדת לבנך"] ביוטיוב על טובה ומשפחתה
* [https://www.youtube.com/watch?v=fF-jUej-ZPk קישור לסרט הדרכה על טובה רובין / קוצ'ינסקי, נשים מאירות, בית העדות בניר גלים]

== הערות שוליים ==

קטגוריה:נפטרות ב-1989
2024 02
קטגוריה:נשות העלייה החמישית
קטגוריה:פעילים ציונים ביישוב
קטגוריה:פעילות חברתיות ישראליות
קטגוריה:פעילות ארגון הפועלות של הפועל המזרחי
קטגוריה:ציונות דתית: מייסדי ארגונים ומוסדות
קטגוריה:אנשי העלייה החמישית
קטגוריה:פעילים חברתיים ישראלים
קטגוריה:פמיניסטיות ביישוב
קטגוריה:כפר סבא: אישים
קטגוריה:פעילות ציבור ישראליות
קטגוריה:ילידות 1907
קטגוריה:ישראליות ילידות פולין
קטגוריה:ילידי 1907